นายกรัฐมนตรี นำคณะรัฐมนตรี ทำบุญปีใหม่ 2562 ณ ทำเนียบรัฐบาล ก่อนนำประชุมคณะรัฐมนตรีนัดแรก
นายกรัฐมนตรี นำคณะรัฐมนตรี ทำบุญปีใหม่ 2562 ณ ทำเนียบรัฐบาล ก่อนนำประชุมคณะรัฐมนตรีนัดแรกบรรยากาศที่ทำเนียบรัฐบาลในเช้าวันนี้  ?2 มกราคม 2562? เมื่อเวลา 07:00 น. พลเอก ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.)พร้อมด้วยนางนราพร จันทร์โอชา ภริยา เป็นประธานในพิธีทำบุญตักบาตร เนื่องในโอกาสวันขึ้นปีใหม่ ปี 2562 โดยมีคณะรัฐมนตรีพร้อมคู่สมรส ข้าราชการและเจ้าหน้าที่เข้าร่วมในพิธีโดยสมเด็จพระพุฒาจารย์ (สนิท ชวนปญฺโญ) เจ้าอาวาสวัดไตรมิตรวิทยารามวรวิหาร เจ้าคณะใหญ่หนตะวันออก เป็นประธานฝ่ายสงฆ์นำสวดเจริญพระพุทธมนต์พร้อมพระสงฆ์รวม 10 รูป จากนั้นในเวลา 7.40 น.นายกรัฐมนตรี พร้อมภิริยา คณะรัฐมนตรีคู่สมรส ข้าราชการ เจ้าหน้าที่ ตลอดจนสื่อมวลชน ได้ร่วมทำบุญตักบาตรพระสงฆ์ จำนวน 62 รูป ที่บริเวณหน้าตึกไทยคู่ฟ้า ทำเนียบรัฐบาล ขณะที่ในช่วงเช้าก่อนพิธีสงฆ์ พลเอก วิลาศ อรุณศรี เลขาธิการนายกรัฐมนตรี นำคณะที่ปรึกษานายกรัฐมนตรีและคณะทำงาน ร่วมสักการะไหว้ศาลตายาย สิ่งศักดิ์สิทธิ์ประจำทำเนียบรัฐบาลเพื่อความเป็นสิริมงคลในการทำงาน หลังพิธีทำบุญตักบาตร นายกรัฐมนตรี พร้อมภริยา เดินทักทายสวัสดีปีใหม่กับคณะรัฐมนตรี ก่อนที่จะเป็นประธานการประชุม ครม.นัดแรกประจำปี 2562